open-index/open-wikipedia-markdown huggingface dataset:
Surroka arto ĉe la Mediteranea Arko

eta|dekstra|250ra|Ruĝe, la mediteranea arko
La ensemblo de la **surroka arto ĉe la Mediteraneo en la Iberia Duoninsulo** estas kulturaĵo deklarita kiel Monda heredaĵo de UNESKO ekde la jaro 1998. Ĝi estas aro da mintavoloj kun surrokaj prahistoriaj artaĵoj en la orienta duono de Hispanio, kiu elstaras pro la granda nombro de tiaj lokoj, la pleja granda koncentriĝo de Eŭropo. Ĝia nomo aludas la basenon de la Mediteraneo sed multaj el ili troviĝas en la interno, en aŭtonomaj regionoj kiel Aragono aŭ Kastilio-Manĉo.

Ĉi tiu arto estas pli malpli samtempa al la skema neolitika arto, ambaŭ kronologie inter la jaro 10.000&nbsp;a.&nbsp;K. ĝis la apero de la unuaj kupraĵoj (ĥalkolitiko) ĉ. 4.500&nbsp;a.&nbsp;K. La kredesprima arto de la agrikulturaj kaj bredistaj popoloj estas radikale malsimila al la grupoj de predantoj aŭtoroj de la arto ĉe la mediteranea arko, baze de abstraktaĵoj.

Tiu arto unuafoje malkovriĝis en Teruelo en 1903. Juan Cabre estis la unua, kiu esploris pri tiu arto, kiu difinis ĝin kiel regiona neolitika arto. Poste konsideriĝis ke ĝi estas arto paralela al la pentraĵoj de paleolitikaj grupoj trovitaj en kaverno.

## Lokoj 
* Alcañiz

Kategorio:Mondaj heredaĵoj en Hispanio
Kategorio:Roka arto
Kategorio:Neolitiko
Kategorio:8-a jarmilo a.K.
Pigadia

**Pigadia** (novgreke Πιγάδια) aŭ *Karpathos-urbo*, estas la administra centro de la greka insulo Karpathos. Ĝi havas ĉirkaŭ 3.000 loĝantojn kaj etendiĝas sur larĝa areo apud la Vronti-golfo.
eta|Pigadia
eta|Konstruaĵo de administrejo.
Pigadia estis fondita en ĉirkaŭ 1000 a.K., tiam oni nomumis la urbon *Poseidion*. Pro la daŭraj pirataj atakoj, en la mezepoko la urbo estis forlasita.

Post kelkaj jarcentoj, oni denove rekonstruis la urbon kaj la urbanoj nomis ĝin *Possi*. En 1892, la turka guberniestro de la insulo deklaris la urbon ĉefurbo de la insulo. Iom poste, oni eknomis la urbon kiel hodiaŭ, „Pigadia“.

eta|center|upright=4|Pigadia nokte.

Kategorio:Dodekanoj
Kategorio:Urboj de Grekio
Saria

**Saria** () estas insulo en Grekio. Ĝi estas roka vulkana insulo, ĉe la norda pinto de la insulo Karpathos, ilin dividas 100 m larĝa, 1,5 m profunda markolo. Tiu markolo formiĝis pro tertremo, antaŭ tio la du insuloj estis unu.

Saria longas 8 km, larĝas ĝis 4,5 km kaj havas surfacon de ĉ. 19 km². La roka kaj kava insulo havas pinton de 631 metroj.

Administre, ĝi estas parto de la komunumo de Olimpos.

La insulo estas fakte neloĝata, sed laŭ censo de 2001, loĝas tie 22 personoj. Oni paŝtis tie ŝafojn, kaprojn.

Tie apenaŭ vivas bestoj, plantoj, karakterizas ĝin rokaj klifoj. Tie nestas la kliffalko.

Oni trovis tie la ruinojn de la antikva urbo *Nisiros*.

## Notoj 
Kategorio:Dodekanesoj
Kategorio:Insuloj en Grekio
Slovena nacia teamo de futbalo

La ** Slovena nacia teamo de futbalo** oficiale naskiĝis en 1992, kvankam antaŭ tio slovenaj futbalistoj aktive partoprenis en la nacia futbala teamo de la Reĝlando de serboj, kroatoj kaj slovenoj (1922-1943) kaj nacia futbala teamo de la Socialisma federacia respubliko Jugoslavio (1943-1991). La unua internacia matĉo de la nur-slovena nacia teamo estis kontraŭ Estonio en la fondojaro 1992. Dufoje la teamo kvalifikiĝis por la Futbala Mondpokalo - tiu de 2002 kaj 2010, kvankam ĝi ambaŭkaze ne progresis post la unua rondo.

Futbalo
Kategorio:Naciaj teamoj de futbalo
Varborso de la Silko

La **Varborso de la Silko** () estas majstra verkaĵo de la civila valencia gotika arkitekturo kiu troviĝas en la historia urboparto de Valencio (Hispanio), deklarita kiel Monda heredaĵo de UNESKO, situanta ĉe la Placo de la Merkato, numero 31, antaŭ la Preĝejo de la Sanktaj Johanoj kaj de la Valencia Centra Merkato.

Ĝi estis konstruita inter 1482 kaj 1548, kaj la unua konstruinto estis Pere Compte inter la jaroj 1483 kaj 1498 sur modelo de la Varborso de Majorko, kiu fariĝis simbolo de la riĉeco de la t.n. Valencia Ora Jarcento (15-a jarcento) kaj montraĵo de la komerca revolucio dum la Malalta Mezepoko, de la socia disvolviĝo kaj la atingita prestiĝo de la valencia burĝaro.

## Monumento 
eta|maldekstra
En Hispanio ĝi estis deklarita kiel Nacia Monumento ekde 1931 kaj kiel Monda heredaĵo de Unesko ekde 1996.

Historia monumento **RI-51-0000968**

## Referencoj 
## Eksteraj ligiloj 
* Slipo de La Varborso de la Silko de Valencio en reto de UNESCO (en la angla lingvo)
* Varborso 
* Varborso de la silko

Kategorio:Mondaj heredaĵoj en Hispanio
Kategorio:Valencilando
Kategorio:Historiaj monumentoj en Hispanio
12 Viktorio

**12 Viktorio** estas granda asteroido de la asteroida zono.

## Malkovro 
Viktorio estis la dekdua malkovrita asteroido, kaj tria malkovrita far de la brita astronomo John Russell Hind, la  elde la Royal Greenwich Observatory en ĉirkaŭurbo de Londono (Britio).

## Nomo 
Ĝi ricevis la nomon de Viktorio, romia diino de la venko, sed ankaŭ antaŭnomo de la reĝino Viktoria, tio, kiu estigis kverelon. Benjamin Apthorp Gould proponis anstataŭe la nomon de Klio (kiu estos tiu de 84 Klio) sed William Cranch Bond, rigardita kiel astronomia eminentulo de Usono, asertis ke la tiama kutimo de mitologiaj nomoj estis respektita. Tiu opinio venkis.

## Simbolo 
Kiel la "grandaj" planedoj, la unue-trovataj asteroidoj ricevis astronomian simbolon. Tiu de Viktorio estas 20px|stelo kun branĉo de laŭro aŭ 20px|stelo kun branĉo de laŭro (stelo kun branĉo de laŭro).

## Ecoj 
Ĝia surfaco, meze hela, ŝajnas konsisti el miksaĵo de metaloj (fero, nikelo) kaj silikatoj.

Observoj per radaro, ondbrila interferiometrio kaj aliaj metodoj de bilda traktado montras ke 12 Viktorio estas longoforma, oni suspektas ĝin esti duopa asteroido.

## Noto kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de John Russell Hind
Kategorio:Astronomiaj objektoj malkovritaj en 1850
Antaŭtorako

[eta|Antaŭtorako de [skarabo *(Coleoptera)*]]
La **antaŭtorako** aŭ **protorako** estas la plej antaŭa segmento de la insekta torako. Ĝin sekvas la mezotorako kaj la fintorako (metatorako). Ĉiuj insektaj torakaj segmentoj havas po unu kruran paron. Ĉe la antaŭtorako tiuj estas la antaŭaj kruroj. La antaŭtorako ne portas flugilojn ĉe la hodiaŭ vivantaj insektoj, male al la aliaj du menciitaj segmentoj.

Ofte la unua kruroparo de la predoĉasantaj insektoj transformiĝis dum la evoluo al prenokruro.

Kategorio:Anatomio de artropodoj
Kategorio:Entomologio
Ŝara-Bara

Tiu artikolo temas pri kazaĥa gazeto. Nenio rilata al similnoma Sara Baras, hispana dancistino de flamenko.

----

eta|Emblemo de Ŝara-Bara

**Ŝara-Bara** (ruse *«Шара-Бара»*) estas provinca ĉiusemajna reklama gazeto, eldonata en urbo Ŝimkento de Sud-Kazaĥia provinco. La gazeto estas registrita en Ministerio de kulturo kaj informado de Respubliko de Kazaĥio (Atestilo № 3576 je 6-an de februaro 2003 jaro).

En la gazeto oni publikigas kiel pagitajn, tiel ankaŭ senpagajn (nur sur gazetaj talonoj, kiuj estas en ĉiu numero) anoncojn de organizaĵoj kaj privataj personoj.

La gazeto eldoniĝas ruslingve, kutime en kvarkolora aspekto (nigra, blanka, blua kaj ruĝa (kaj ĝiaj tonkoloroj) po tri partoj kaj konsistas el 80-100 paĝoj. Ĉiumarde estas eldonataj 13000 ekzempleroj (je 29.06.2010).

Krom reklamo, la gazeto ankaŭ proponas al legantoj diversajn utilajn informojn.

## Rubrikoj 
**1-a parto**
* Transporto
* Higiena instalaĵo
* Hejmuzema teĥnikaĵo
* Meblo
* Konstruaj materialoj
* Organiza teĥnikaĵo
* Fabrikaj instalaĵoj
* Interŝanĝo

**2-a parto**
* Aĉetado
* Lulado
* Servoj
* Laboro
* Ceteraĵoj
* Informoj

**3-a parto**
* Nemoveblaĵoj

## Referencoj 
* Oficia retpaĝo de gazeto  

Kategorio:Ŝimkento
Kategorio:Kazaĥiaj gazetoj
Kategorio:Ruslingvaj gazetoj
Sanktavincenta parulio

La **Sanktavincenta parulio** (***Catharopeza bishopi***) estas malgranda paserina birdo de la familio de Paruliedoj de Ameriko kaj malgranda genro de Catharopeza. Ĝi estas monotipa ene de la genro ***Catharopeza***. Ĝi estas endemia de la insulo Sankta Vincento en Sankta Vincento kaj Grenadinoj en Malgrandaj Antiloj ĉefe ĉe la valoj Colonaire kaj Perserence kaj en Monto Richmond.

Ties naturaj habitatoj estas subtropikaj aŭ tropikaj humidaj arbaroj de malaltaj teroj kaj humidaj montararbaroj. Ĝi estas minacata pro habitatoperdo. Ĝi loĝas en densa subkreskaĵaro kaj arbustaro en unuaranga pluvarbaro, palmoplantejoj, “nana” arbaro, duaranga kreskaĵaro kaj arbarbordoj. Pluvarbaro kaj palmoplantejoj estas plej gravaj, enhavantaj ĉ. 80 % de la populacio. Ĝi troviĝas je altoj de 300-1,100 m, sed probable ĉefe sub 600 m.

La totala populacio estas de **3,000 – 5,000 individuoj**, sed malpliiĝas. Oni ĉirkaŭkalkulis 1,500-2,500 kantantajn masklojn en 1986. La etendo de taŭga habitato malpliiĝis el 140&nbsp;km² en la 1900-aj jaroj al ĉ. **80&nbsp;km² en 1986**.

Ĝi estas malgranda birdo  14.5&nbsp;cm longa. Montras nekonfuzeblan bildon nigrablankan. Plenkreskulo montras **nigrecajn kapon, suprajn partojn** (kun iom pli hela aŭ bruneca nuanco en flguiloj) **kaj brustozonon**. Ĝi estas grizeca en flankoj kun resto de subaj partoj blankaj, sed suba ventro malhela. En kapo rimarkindas tre larĝa kaj markata **blanka okulringo** kaj iom da heleco en subaj bridoj, mentono kaj bekobazo. Estas ankaŭ blankaj pintoj en eksteraj vostoplumoj. La beko estas grizeca kaj pintakra, dum la kruroj estas rozkolorecaj. Nematuruloj estas similaj, sed brunecaj, malhelaj kaj havas pliajn malgrandajn blankecajn punktojn ĉebeke. Ili ofte skuas sian voston. La voĉo estas ascenda serio de notoj altiĝanta laŭ volumo kaj fine emfaza. La nesto estas konstruita malalte en juna arbeto; la ino ovodemetas inter aprilo kaj julio.

## Referencoj 
* BirdLife International 2004.  Catharopeza bishopi.   2006 IUCN Ruĝa Listo de Minacataj Specioj. Konsultita la 25an de Julio 2007.

Kategorio:Paseroformaj
Kategorio:Paruliedoj
Kategorio:Birdoj de Ameriko
Kelkopa asteroido

**Kelkopa asteroido** aŭ **asteroida sistemo** estas sistemo de pluraj asteroidoj orbitantaj ĉirkaŭ komuna baricentro (analoge kun kelkopaj steloj).

243 Ida estis la unua malkovrita kelkopa (duopa) asteroido, ĝia satelito 243 Ida I Dactyl estis vidita de la kosmosondilo Galileo en 1993. De tiam, multenombraj duopaj asteroidoj estis malkovrataj.

Kiam ambaŭ komponantoj de asteroida sistemo estas proksimume samgrandaj, oni parolas pri "**duopa asteroido**" aŭ "**duobla asteroido**", ekzemple 90 Antiopo: du korpoj ĉiuj de 85 km de diametro, interspacitaj de 171 km. Kiam unu estas rimarkinde pli granda ol la alia, oni prefere parolas pri asteroida luno.

## Alfrapo de duobla asteroido 
La kanada lago "Lac à l'Eau Claire" ("Lago kun Klara Akvo" franclingve) konsistiĝas el du samaĝaj (ĉ. 290 milionoj da jaroj) alfrapaj krateroj de 36 kaj 26 km de diametro. Tia duobla kratero povas rezulti de alfrapo de duobla asteroido.

## Noto kaj referencoj 
## Vidu ankaŭ 
* Kelkopa stelo

## Eksteraj ligiloj 
*  Kial serĉi duopajn asteroidojn ?
*  Disigo pro rotacio estigas duopajn asteroidojn 
*  Asteroidoj, satelitoj kaj duopaj sistemoj
*  Studo pri suna puŝo al asteroidoj kaj ties lunoj 
*  Asteroidoj kun satelitoj
*  de duopaj asteroidoj. Paĝaro de Frank Marchis
*  Parametroj de kelkopaj asteroidoj, el la Instituto de Aplikata Astronomio ; Rusia Akademio de Sciencoj


Kategorio:Asteroidoj
Sudafrika nacia teamo de futbalo

La **sudafrika nacia teamo de futbalo** oficiale naskiĝis en 1906, kvankam la unua futbalista asocio de la lando - laŭ la politiko de apartismo nur por eŭropanoj - jam naskiĝis en 1892 kaj poste sekvis pliaj asocioj por hindoj (1903), bantuoj (1933) kaj alietnanoj (1936). La unua internacia matĉo estis kontraŭ Argentino en tiu jaro. Enlande la teamo ricevis la zuluan kromnomon *Bafana Bafana* - "la knaboj". Trifoje la teamo kvalifikiĝis por la Futbala Mondpokalo - unuafoje en 1998. La teamo ankaŭ partoprenis en la Futbala Mondpokalo 2010 en Sudafriko. Ĉiujn tri fojojn ĝi tamen ne progresis preter la unua rondo, kvankam multaj futbalemuloj bonvenigintus plian sukceson por la teamo ĝuste en la mondpokala turniro gastigate de la sudafrikanoj. Plej granda sukceso de la teamo ĝis la jaro 2010 estis la ĉampioneco en la Afrika Pokalo de Nacioj de 1996.

## Vidu ankaŭ 
* Sudafrika virina nacia teamo de futbalo

Virina
Kategorio:Futbalo en Sudafriko
Kategorio:Naciaj teamoj de futbalo
13 Egerio

**13 Egerio** estas tre granda asteroido de la asteroida zono, riĉa je akvo.

## Malkovro 
Egerio estis la tria asteroido malkovrita far de la itala astronomo Annibale de Gasparis, la .
Urbain Le Verrier donis al ĝi la nomon de la nimfo Egerio, amantino kaj konsilantino de la legenda romia reĝo *Numa Pompilius*.

## Simbolo 
Egerio estas la unua asteroido, kiu ne ricevis . (Anstataŭ oni uzis la ĉirkaŭitan numeron ⑬.)
Pli malfrue oni desegnis la simbolon 20px|Ŝildo sed neniam uzis ĝin.

## Ecoj 
eta|maldekstra|180px|Determino de la formo de Egerio per kaŝado de steloj
Observoj de kaŝadoj de steloj la  kaj la  montris ke Egerio havas, vidita elde Tero, formon proksimume cirkla (217×196&nbsp;km).

Spektraj observoj montris, ke ĝi entenas nekutiman kvanton da akvo,
inter 10,5% kaj 11,5% en maso.

## Referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Annibale de Gasparis
Kategorio:Astronomiaj objektoj malkovritaj en 1850
Scy-Chazelles

**Scy-Chazelles** estas franca komunumo kiu situas en la departemento Moselle [elparolu moZEL] (Mozelo) kaj do en la regiono Grand Est.

## Geografio 
Scy-Chazelles kuŝas je kvin kilometroj de la urbo Metz, sur la monto Saint-Quentin (Sankta-Kvintino).

## Famuloj de la komunumo 
* Robert Schuman (1886-1963), politikisto, pioniro de la eŭropa unuiĝo. Pluraj miloj da personoj vizitas la malgrandan muzeon kiu troviĝas en la eksa domo de Robert Schuman.
* Paul Tornow (1848-1921), germana arkitekto kiu estis respondeculo pri la historiaj monumentoj de Loreno inter 1892 kaj 1906, kiu estas enterigita tie.
* Pierre Voizard (1896-1982), franca ŝtatkonsilisto, estas enterigita tie.

## Eksteraj ligiloj 
* oficiala ttt-ejo de la urbodomo de Scy-Chazelles.
* *Ĝardenoj sen Limoj*~*Gärten ohne Grenzen*~*Jardins sans Limites* : reto de vizitindaj ĝardenoj en Moselle, Sarlando kaj Luksemburgio : http://www.jardins-sans-limites.com

Kategorio:Komunumoj de Moselle
Tordometro

eta|250ra|dekstra|Skizo de tordometro.
[eta|240ra|La tordometro de [Charles-Augustin de Coulomb|Coulomb (desegno el "Memoraĵoj de la Akademio de Sciencoj", 1784).]]
[eta|maldekstra|250ra|La tordometro de [Henry Cavendish|Cavendish (ties desegno), 1798.]]
eta|maldekstra|250ra|Detalo montranta brakon (*m*), grandan globon (*W*), malgrandan globon (*x*), kaj la izolantan skatolon (*ABCDE*).

La **tordometro** estas aparato uzata por mezuri tre malgrandajn fortojn. Fine de la 18-a jarcento, tiu instrumento permesis al Henry Cavendish kaj Charles-Augustin de Coulomb mezuri fortojn inter elektraj ŝargoj, aŭ magnetismon aŭ ankoraŭ graviton.

Tiu **tordometro** posedas du horizontalajn stangetojn. Unu, fiksa, subtenas du dikajn sferojn, dum la alia, po unu malgranda sfero al ĉiu ekstremo, povas pivoti per la ago de la studataj fortoj. La kono de la angulo inter la du stangetoj permesas kalkuli la intenson de la forto.

Tiamaniere Henry Cavendish kalkulis la terdensecon, de kiu oni povis dedukti la termason.

## Vidu ankaŭ 
* Tordopendolo

## Eksteraj ligiloj 
* [@."Ampero(https://eo.wikipedia.org/wiki/Ampero) kaj historio de elektro"], kaj video Coulomb invente une balance pour l'électricité()
* [Tordometro de Coulomb(https://eo.wikipedia.org/wiki/Charles-Augustin_de_Coulomb).]  eldonita en « *Les Carnets du Musée des Arts & Métiers* »]()
* Interaga demonstro pri tordometro ()

Kategorio:Mezuriloj
Roger Imbert

**Roger IMBERT** naskiĝis la 19-an de oktobro 1938 en Migennes mortis la 21-an de septembro 2009 en Zagrebo. Li esperantistiĝis en 1954 kaj ekde 1960 ĝis sia morto (2009) loĝis en Kroatio. En 1957 li estis oficisto en la CO de UEA en Roterdamo. Li organizis kursojn kaj festivalojn (PIF, Pupteatra Internacia Festivalo). Li tradukis el la franca kaj kroata literaturoj. Libroforme aperis kelkaj liaj tradukoj el Ivo Andrić, Colette, Jean Anouilh k.a. Originalaj kontribuoj al la Esperanta satiro faritis de li sub la pseŭdonimo **Histriko**. Li ankaŭ kontribuis al Zagreba metodo.

## Eksteraj ligiloj 
* Verkoj de kaj pri Roger Imbert en la Kolekto por Planlingvoj kaj Esperantomuzeo 

## Fontoj 
* Nekrologo en la revuo Esperanto 11/2009 (1230), p. 238

Kategorio:Francaj esperantistoj
Kategorio:Kroataj esperantistoj
Kategorio:Mortintoj en 2009
Makula lago

**Makula Lago** () estas sala alkala lago en senelflua baseno, nordokcidente de Osoyoos en Brita Kolumbio, Kanado. Ĝi situas proksime al urbo de Osoyoos, apud la Aŭtoŝoseo 3.

## Minerala kaj sala koncentriĝo 
La Makula lago estas abunda je diversaj mineraloj, ĝi entenas plej granda denson en la mondo je magnezia sulfato, kalcio kaj sodia sulfato. Ĝi ankaŭ entenas grandan denson je 8 aliaj mineraloj kaj etajn dozojn el kvar pluaj kiel arĝento kaj titano.

Somere, la ĉirkaŭo de la lago estas la plej varma parto de Kanado, tiel somere vaporiĝas la lagakvo kaj aperas piedvojo inter la estiĝintaj lagetoj, basenoj. Tiuj piedvojo interligas la plurcenton de la diversgrandaj kaj -formaj lagetoj, la "makulojn”, kiuj pompas en diversaj koloroj danke al la diversaj mineralaj kombiniĝoj. La makuloj estas riĉaj ĉefe je magnezia sulfato.

Oni uzis la mineralojn de la lago por produkti municiojn. La lagon aĉetis la indiĝenoj en 2001 por rezervi ĝin kiel sanktejo. Ĝi estas tre rare vizitebla je permeso de la indiĝena tribo. Oni povas foti ĝin de la aŭtovojo.

Kategorio:Lagoj en Brita Kolumbio
Kategorio:Salaj lagoj
Kategorio:Senelfluaj lagoj
Jussy

**Jussy** estas la nomo de la sekvantaj lokoj:

## Svislando 
* Jussy GE estas komunumo en Kantono Ĝenevo.

## Francio 
* Jussy (Aisne) estas komunumo de la departemento Aisne.
** Jussy (stacidomo) estas fervoja stacio en Jussy (Aisne).
* Jussy (Moselle) estas komunumo de la departemento Moselle.
* Jussy (Yonne) estas komunumo de la departemento Yonne.
* Jussy-Champagne estas komunumo de la departemento Cher.
* Jussy-le-Chaudrier estas komunumo de la departemento Cher.
* Jussy estas parto de la komunumo Pers-Jussy im de la departemento Haute-Savoie.
Plch

Municipo **Plch** (prononcu *Plĥ*) situas en Ĉeĥio, regiono Pardubice, distrikto Pardubice, en ebenaĵo de rivero Elbo 9&nbsp;km norde de urbo Lázně Bohdaneč, flanke de ŝoseo inter vilaĝoj Staré Ždánice kaj Osice. Vivas ĉi tie  ().

## Historio 
Vilaĝo Plch estis fondita en la jaro 1777 sur loko de estinta, sekigita fiŝlago. Kreas ĝin 35 domoj ĉe la strato proksimume 700 m longa. Ŝosea ligo al Staré Ždánice kaj cetera teritorio estas de la jaro 1846.

Novtempa historio de la vilaĝo komenciĝas en la jaro 1990, de kiam estas la vilaĝo memstara, sendependa kaj havas propran administradon. La vilaĝo estas ĉiam bele ordigita, en fenestroj kaj sur bedoj antaŭ domoj estas floroj, la vilaĝo estas provizada per trinkakvo kaj gaso.

## Loĝantaro 
## Legendo 
Jam kelkaj jarcentoj tradicias inter homoj legendo, ke tie aperas fajrofeo. Kiu renkontos ĝin diru: "Helpu Dio". Tiun saluton la feo onidire atendas dum jarcentoj.

## Literaturo 
* Marek Podhorský: *Pardubický kraj*. Eldonis freytag & berndt, eldonejo en Prago en 2004.

## Vidu ankaŭ 
* Listo de municipoj en Ĉeĥio kun la plej malalta nombro de loĝantoj

Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo
Introducing... The Beatles

***Introducing... The Beatles*** (Esp: "Enkondukanta... The Beatles") estas la unua usona muzikalbumo de The Beatles, eldonigita de Vee-Jay Records je la 10-a de januaro, 1964, dek tagoj antaŭ la unua Beatles-albumo de Capitol Records, *Meet The Beatles!*. Kvankam la albumo estis la kaŭzo de multaj laŭleĝaj problemoj inter Vee-Jay kaj Capitol, la kompanio vendis 1.3 milionojn da kopioj ĝis la fino de 1964.

Estas du versioj de *Introducing...*. Ambaŭ versioj inkluzivas dekdu kantojn el la brita albumo *Please Please Me*, sed ĉar Capitol Records, tra Beechwood Music, posedis la muzikeldonaĵajn rajtojn por "Love Me Do" kaj "P.S. I Love You", Vee-Jay anstataŭigas la du aliajn kantojn el *Please Please Me* ("Ask Me Why" kaj "Please Please Me") en sia dua eldono, eldonigita je la 10-a de februaro, 1964.

## Traka listo 
**Flanko 1:**
# "I Saw Her Standing There"
# "Misery"
# "Anna (Go to Him)"
# "Chains"
# "Boys"
# "Love Me Do" (2a versio: "Ask Me Why")

**Flanko 2:**
# "P.S. I Love You" (2a versio: "Please Please Me")
# "Baby It's You"
# "Do You Want to Know a Secret"
# "A Taste of Honey"
# "There's a Place"
# "Twist and Shout"

## Ceteraj versioj 
Antaŭ la kompanio perdis la rajtojn al la *Please Please Me* muziko, Vee-Jay eldonigis du ceterajn repakaĵojn de *Introducing... *. Ambaŭ repakaĵoj inkluzivas la 2-an version de *Introducing... *.:
* *Songs, Pictures, and Stories of the Fabulous Beatles* ("Kantoj, Bildoj, kaj Rakontoj de la Fabelaj Beatle-oj"; ĉ. malfrua julio aŭ oktobro 1964)
* *The Beatles vs. The Four Seasons* ("The Beatles Kontraŭ The Four Seasons"; oktobro 1964) *(duobla albumo; la dua albumo estas la muziko de la usona muzikgrupo de Frankie Valli.)*

## Vidu ankaŭ 
* *The Early Beatles*

Kategorio:Muzikalbumoj aperintaj en 1964
Introducing
Podůlšany

Municipo **Podůlšany** () situas en Ĉeĥio, regiono Pardubice, distrikto Pardubice, 13&nbsp;km norde de la urbo Pardubice, en ebenaĵo de la rivero Elbo, ĉe la ŝoseo n-ro 333 inter Lázně Bohdaneč kaj Hradec Králové. Vivas ĉi tie  ().

## Historio 
La vilaĝo origine apartenis al la klostro de Sedlec, pli poste al monaĥejo de Opatovice.

## Loĝantaro 
## Vidindaĵoj 
### Preĝejo 
Sur rando de la vilaĝo situas **pseŭdorenesanca preĝejo de Sankta Nikolao**, konstruita en la jaro 1903 de J. Křička. Origine estis sur la loko ligna preĝejeto el la jaro 1665, kiun oni en la jaro 1894 transigis al etnografia ekspozicio en Prago.
La nova preĝejo estas ununava kun turo en la fronto.

Aranĝaĵo estas plejparte origina el la fino de 16-a jarcento. La ĉefaltaro estas ornamita per statuoj de Sanktaj Petro kaj Paŭlo, per centra novtempa statuo kaj per gotika tomboŝtono kun surskribaĵo. La flankaj altaroj havas riĉan figuran ornamaĵon. En presbiterejo sur konzoloj estas statuoj de Sankta Adalberto, Sankta Venceslao, Virgulino Maria, Sankta Anna, Sankta Georgo kaj Sankta Marteno, sub la ĥorejo estas du okangulaj bildoj de sanktulinoj, sur ĥorejo estas bildo de Pieto el la 19-a jarcento.

### Kapeleto 
Apud disvojiĝo al Staré Ždánice estas **kapeleto** el la 19-a jarcento, sen aranĝaĵoj.

### Statuo 
Surrande de la vilaĝo estas valora **statuo de Sankta Venceslao** datita 1890.

## Bibliografio 
* Marek Podhorský: *Pardubický kraj*. Eldonis freytag & berndt, eldonejo en Prago en j. 2004.
* Dr. E. Poche, DrSc. a kol. – *Umělecké památky Čech*. Eldonis Akademia en Prago en j. 1978.

## Eksteraj ligiloj 
* Oficialaj paĝoj de la vilaĝo 
* Paĝaro de Komunumasocio  

Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo
Pravy

Municipo **Pravy** situas en Ĉeĥio, regiono Pardubice, distrikto Pardubice, en ebenaĵo inter riveroj Elbo kaj Cidlina, 8&nbsp;km nordokcidente de la urbo Lázně Bohdaneč, proksime de elveturejo el aŭtoŝoseo D11 (E67). Vivas ĉi tie  ().

## Historio 
En Pravy estis fortikaĵeto de senjoroj el Pravy. Ĝi staris sur loko de nuna domo n-ro 17, sed ĝis nun restis el ĝi nur unu kelo. La posedantoj estas konataj de la jaro 1402. En la 15-a jarcento ili sufiĉe rapide ŝanĝiĝis ĝis en la jaro 1521 ekposedis la senjorejon Vojtěch el Pernštejn, kiu la havaĵon alligis al senjorejo Pardubice. La fortikaĵeto en la 16-a jarcento neniiĝis.

Pravy estis centro de fiŝlaga mastrumado. En ĉirkaŭaĵo estis multaj fiŝlagoj: Pravka, Pustý, Obecník, Návesník, Durázka I., Durázka II., Starý, Táborský, Rokosatý, Nový, Kvítek kaj Vomlinka. El ili ĝis nun restis neniu, ĉiuj estis resekigitaj kaj ŝanĝitaj je grundoj.

Sub terena deklivo proksime de la vilaĝo fontis bonega akvo. La fonto ebligis en la jaro 1924 kune kun vilaĝo Michnovka konstrui akvokondukilon. En tiu tempo ankoraŭ multaj urboj ne havis solvitan problemon de akvoprovizado.

## Loĝantaro 
## Bibliografio 
* Marek Podhorský: *Pardubický kraj*. Eldonis freytag & berndt, eldonejo en Prago en 2004.

## Eksteraj ligiloj 
* Oficialaj paĝoj de la vilaĝo 
* Paĝaro de mikroregiono Bohdaneč  
* Mapo

Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo
Dorota Rabczewska

**Dorota Aqualiteja RABCZEWSKA** (naskiĝis  en Ciechanów, Pollando) ankaŭ konata sub la nomo **Doda** estas pola kantisto.

## Diskaro 
### Albumoj 
#### (kolektivaj albumoj *Virgin*) 
* 2002 Virgin
* 2004 Bimbo
* 2005 Ficca
* 2016 Choni
#### (propraj albumoj) 
* 2007 Diamond Bitch
* 2011 The Seven Temptations
* 2019 Dorota
* 2022 Aquaria

## Eksteraj ligiloj 
* Oficiala retejo de Doda  (pl, en)

Kategorio:Polaj kantistoj
Kategorio:Naskiĝintoj en Pollando
Přelovice

Municipo **Přelovice** situas en Ĉeĥio, regiono Pardubice, distrikto Pardubice, en ebenaĵo de rivero Elbo, ĉe la flanka ŝoseo liganta urbojn Přelouč kaj Lázně Bohdaneč, 6&nbsp;km nordoriente de la urbo Přelouč kaj 5&nbsp;km okcidente de la urbo Lázně Bohdaneč. Vivas ĉi tie  ().

## Loĝantaro 
## Vidindaĵoj 
El preskaŭ ĉiuj flankoj la vilaĝon ĉirkaŭas arbaroj. Aparte Přelovice viviĝas en tempo kiam maturiĝas fragoj. Multaj homoj el vasta ĉirkaŭaĵo veturas aŭtomobile kaj bicikle al Přelovice por kolekti ilin propramane sur vastaj fragoplantejoj.

## Bibliografio 
* Marek Podhorský: *Pardubický kraj*. Eldonis freytag & berndt, eldonejo en Prago en 2004.

## Eksteraj ligiloj 
* Paĝaro de mikroregiono Bohdaneč 
* Mapo

Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo
Ráby

Municipo **Ráby** () situas en Ĉeĥio, regiono Pardubice, distrikto Pardubice, en ebenaĵo de rivero Elbo, sub suda deklivo de monto kun burgo Kunětická hora, 5 kilometrojn norde de Pardubice ĉe neĉefa ŝoseo de 3-a klaso liganta Pardubice kaj Hradec Králové. Vivas ĉi tie  (). En blazono videblas frugilego kaj ŝaka bildo flavanigra anstataŭ blankanigra.

## Historio 
Vilaĝo, origine nomata Raab, pli poste Ráby, estis fondita enkadre de la t.n. raabigado en la jaroj 1777 - 1778 sur grundoj de estinta damcerva ĉasarbaro kaj de Podhorský korto okaze de Maria-Tereziana rearanĝo de katastraj distriktoj. Parto da grundoj estis atribuata al interesantoj, koloniistoj. En la vilaĝo komencis sian memstaran kulturadon 19 plejparte ĉeĥaj terkulturistoj. La nova domaro estis nomita laŭ František Antonín Raab, kortega konsiliano komisiita per realigo de la reformo.

## Loĝantaro 
## Vidindaĵoj 
* Proksime de la vilaĝo fieras sur soleca monto dominanto de vasta ebenaĵa apudelba regiono burgo Kunětická hora.
* En domo de estinta ĉasista kasteleto el la jaro 1882, en arbaro inter burgo Kunětická hora kaj vilaĝo Ráby estas turisme atraktiva, ĉefe por infanoj, muzeo de mielkuko, t.n. "mielkuka dometo".
* En la 16-a jarcento sur teritorio de nuna vilaĝo Ráby familio de Pernštejn konstruigis duetaĝan renesancan kasteleton kun ĝardeno. Pli malfrue ĝi estis baroke rekonstruita. Nuntempe ĝi tute perdis sian originan karakteron, tamen ĝi estas protektata kiel memorindaĵo. Por publoko ĝi ne estas alirebla.
* En vilaĝo estas kapeleto de Sankta Johano Nepomuka el la jaro 1820.
* Traba bieno n-ro 2.

## Literaturo 
* Marek Podhorský: *Pardubický kraj*. Eldonis freytag & berndt, eldonejo en Prago en 2004.
* Dr. E. Poche, DrSc. a kol. – *Umělecké památky Čech*. Eldonis Akademia en Prago en 1978.

## Pluaj fotoj 

Zz (63).jpg|Monumento al viktimoj de la 1-a mondmilito
Zámeček Pánů z Pernštejna.jpg|Kasteleto de senjoroj el Pernštejn

## Eksteraj ligiloj 
* Paĝaro de Komunumasocio  


Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo
Pidĉumalj

**Pidĉumalj** (,  [podĉumAj]) estas ne memstara, malgranda vilaĝeto en Ukrainio, en Transkarpata provinco, en distrikto Miĵgirja, en municipo de Vuĉkove.
eta|dekstra|180px|Transkarpata provinco en Ukrainio
eta|dekstra|180px|Distrikto de Miĵgirja en Transkarpatio

## Bazaj informoj 
* 
* Areo: &nbsp;km²
* Alto super marnivelo: 368 m
* Loĝantaro: 150
* Poŝtkodo: 90046
* Telefonprefikso: 03146

## Situo 
## Historio 
Ĝis Traktato de Trianon la vilaĝo apartenis al Hungara reĝlando, al Máramaros, al distrikto de Ökörmező, poste al Ĉeĥoslovakio. En 1939 la plej orienta regiono de disfalanta Ĉeĥoslovakio deklaris malgrandan sendependan respublikon Karpata Ukrainio. Iom poste Hungario okupis la respublikon kaj tuj aranĝis aŭtonomion, kies apartaĵo estis ankaŭ Pidĉumalj. Ekde 1945 ĝi apartenis al Sovetunio, fine ekde 1991 al Ukrainio.

## Vidindaĵoj 
Kategorio:Vilaĝoj de Transkarpatio
JavaScript-interpretilo

**JavaScript-interpretilo** estas softvara programo por la uzo de JavaScript, aparte por retumiloj. 

## Historio
Antaŭ la dua retumila milito en la jaroj 2008-2009 JavaScript-interpretilo estis konata simple kiel interpretilo, kiu legas JavaScript- fontkodon kaj funkciigas la skripton koresponde.

La tutunua JavaScript-interpretilo estis kreita de Brendan Eich ĉe Netscape Communications Corporation, por la retumilo Netscape Navigator.

## Eksteraj ligiloj 
* Peacekeeper  – Rapidtesto por retumiloj
* Speed-Battle – Interreta rapidtesto por JavaScript

Kategorio:JavaScript
Ortografio oksforda

La **ortografio oksforda** aŭ **ortografio angla** estas la ortografio uzata en la *Oxford English Dictionary* (OED) kaj aliaj vortaroj bazitaj sur ĝi, kiel ekzemple la *Concise Oxford English Dictionary*, kaj en akademiaj ĵurnaloj kaj verkoj publikigitaj de Oxford University Press. En ciferaj dokumentoj, la uzo de la ortografio oksforda povas esti menciita per la IETF-lingvokodo **en-GB-oed**.

## Referencoj 
## Bibliografio 
**The Oxford English Dictionary* (1st ed.)
**The Oxford English Dictionary* 2nd ed. (20 vols.)
**The Oxford English Dictionary*, Oxford: Oxford University Press (latest edition: on WWW)
**United Nations Editorial Manual*, New York: United Nations Publications, 1983

## Eksteraj ligiloj 
*IANA Language Tag Registration Form for *en-GB-oed*
*AskOxford: Are spellings like *privatize* and *organize* Americanisms? (Ĉu ortografioj kiel *privatize* kaj *organize* estas amerikanismoj? 
*British Medical Journal: *-ize right*
*World Wide Words: The endings '-ise' and '-ize' (la finaĵoj '-ise' kaj '-ize'
*Kate Grady: "Ise" or "Ize"

Kategorio:Oksfordo
Kategorio:Ortografio
Kategorio:Angla lingvo
Ipotești (Botoșani)

**Ipotești** [ipoteŝtj] estas vilaĝo en la distrikto Botoșani en Moldovio en Rumanio. Ĝi estas la sidejo de la komunumo Mihai Eminescu.

En Ipotești eble naskiĝis la fama rumana poeto Mihai Eminescu. Tie estas la domo, en kiu loĝis li.

Kategorio:Vilaĝoj de Rumanio
Kategorio:Distrikto Botoșani
Kaikhosru Shapurji Sorabji

**Kaikhosru Shapurji SORABJI** (14-a de aŭgusto 1892 – 15-a de oktobro 1988) (naskiĝinta kiel **Leon Dudley Sorabji**) estis parsdevena angla komponisto, muzikgazetisto, kaj pianisto.

## Biografio 
Kaikhosru Shapurji Sorabji naskiĝis kiel Leon Dudley Sorabji en Chingford, Essex (nuntempe en Granda Londono. La patro, Shapurji Sorabji, naskiĝis je la 18-a de aŭgusto, 1863, kaj estis konstruinĝeniero de parsa naskiĝo el Mumbajo, kaj la patrino, Madeline Matilda Worthy naskiĝis je la 13-a de aŭgusto, 1866.

## Referencoj 
## Fontoj 
* Owen, Sean Vaughn (2007). *Kaikhosru Shapurji Sorabji: An Oral Biography* (Ph.D.). University of Southampton (UK). ISBN 978-0-549-29073-5.

Kategorio:Anglaj komponistoj
Kategorio:Anglaj pianistoj
Lac à l'Eau Claire

'''Lac à l'Eau Claire** oficiala nomo en la franca : "Lago kun Klara Akvo"
(aŭ **Wiyasakami** en
kria lingvo, aŭ **Allait Qasigialingat** en inuita lingvo, aŭ
**Clearwater Lakes''' en la angla) estas lago en Nunaviko, nordo de
Kebekio (Kanado). Ĝi estas la dua plej granda kebekia lago post la
Lago Mistassini

Ĝi konsistiĝas el du cirklaj basenoj de diametroj 36 kaj 26 km, kiuj estus
alfrapaj krateroj. Ambaŭ krateroj estas samaĝaj :
(290 ± 20 milionoj da jaroj, tie estas al la permia epoko). Oni opinias, ke
ili estis kreitaj samtempe; ĉu de meteorito kiu disiĝis antaŭ tuŝi la teron; ĉu
de duobla asteroido

Lac à l'Eau Claire estas ĉefa fonto de rivero Rivière à l'Eau Claire
(Rivero kun Klara Akvo), kiu sin ĵetas en la
lagon Guillaume-Delisle

## Koordinatoj 
* Orienta parto : 
* Okcidenta parto : 

## Noto kaj referencoj 
## Eksteraj ligiloj 
* Turisma informo 

Kategorio:Krateroj sur Tero
Kategorio:Lagoj en Kebekio
Pro unu Bovino

***Pro unu Bovino : elektitaj rakontoj pri la militrezistado en Vjetnamio*** - estas 265-paĝa kolekto de 18 rakontoj de vjetnamaj prozistoj, publikigita en la jaro 1960 de Fremdlingva Eldonejo el Hanojo. 

La aŭtoroj verkis en la vjetnama lingvo. La tradukistoj estis esperantistoj de la Esperanto-klubo de Hanojo. La kovrilon desegnis Minh Kinh.

## Enhavo 
La aŭtoroj rakontas pri militrezistado kontraŭ francaj koloniistoj. La  rakontoj estas publikigitaj en kadro de la konkurso organizita de la Popolarmeo "La plej karakteriza memoraĵo pri mia soldata vivo". Ĉe la fino de la libro estas metitaj koncizaj biografiaj notoj pri la aŭtoroj.

## Vidu ankaŭ 
* Privata biblioteko de P. Fiŝo 

## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience 

Kategorio:Verkoj el la esperantigita vjetnamlingva literaturo
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Templo Sankta Familio

eta|230ra
La **Pentofera Templo de la Sankta Familio** (, simple konata kiel la **Sagrada Família**) estas granda katolika templo de Barcelono (Katalunio), dizajnita de la kataluna arkitekto Antoni Gaudí. Ekkonstruita en 1882, ankoraŭ ĝi estas konstruata. Ĝi estas sendube, la majstra verkaĵo de Gaudí, kaj la pleja ekzemplo de la arkitekturo de la t.n kataluna modernismo.

La verko komenciĝis laŭ novgotika stilo, sed kiam Gaudí ricevis la projekton en 1883, ĝi estis tute replanita. Laŭ lia kutima agmaniero, spite al ĝeneralaj skizoj li improvizis la konstruaĵon laŭ ĝia evoluo. Li entreprenis tiun projekton nur 31-jaraĝa kaj dediĉis al ĝi la ceteron de sia vivo, la lastaj dek kvin jaroj ekskluzive. 
 
Unu el la plej avangardaj ideoj estis la dizajno de la altaj cirklaj konusaj turoj kiuj distingiĝas super la tegmento. La templo estos konsakrita la 7-an de novembro 2010 de la papo Benedikto la 16-a.

## La Templo Sankta Familio kaj Esperanto 
En la fasado de la Gloro (kiu estos la ĉefa enirejo), estas la pordo de la Eŭkaristio de la skulptisto J. M. Subirachs, kie aperas la preĝo “Patro Nia” en multaj lingvoj, inter ili en Esperanto.

Krome, en la kvina kanto de la verko de Abel Montagut nome *Poemo de Utnoa* okazas asembleo de la Gobanoj (eksterteranoj). Tie oni akceptas, ke oni plikuraĝigu la malfortigitan Utnoan (nome la ĉefrolulo Noa) pere de la drogo *anoŭdo*. Inna malsupreniras kaj liveras ĝin al Noa. Je ties efiko aperas antaŭ li la poeto Valmikio kiu montras al li la enormajn atingojn de la estonta homaro, se li sukcesas savi ĝin, nome, en Azio, el Ĉina Murego al insulo Srilanko. Poste aperas la japana pentristo Hokusajo kiu siavice montras aliajn mirindaĵon el Azio. Kaj poste venas la vico de Fidiaso, kiu montras mirindaĵojn el Eŭropo. Jen kiel oni prezentas la Templon de la Sankta Familio kiel unu el ĉefaj mirindaĵoj de Barcelono:

:Sed nun jam Fidiaso al Dilmunido parolas,
:gvidante lin denove en la rondira vojaĝo,
:dum aŭskulteblas ankaŭ trobadorkanta muziko:
:-Ni nun ŝvebadas super la Barcelona grafurbo,
:kie alfingras nuben Sanktfamilia Preĝejo,
:kun orgenblovaj turoj kaj Gŭejla parko fabela,
:pri kiu vere ŝajnas, ke faris ĝin la feinoj.

## Transporto 
*  metrostacio   

## Referencoj 
## Vidu ankaŭ 
* Antoni Gaudí
* Kataluna modernismo

## Eksteraj ligiloj 
* Oficiala retpaĝo

Kategorio:Mondaj heredaĵoj en Hispanio
Kategorio:Konstruaĵoj de Gaudí
Kategorio:Kristanaj preĝejoj en Barcelono
Kategorio:Preĝejoj sub patroneco de Sankta Familio
Jussy GE

**Jussy ** estas komunumo en Kantono Ĝenevo, Svislando. 

Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km².

## Geografio 
Jussy estas la plej orienta komunumo de Kantono Ĝenevo, kaj en ĝi sur alteco de 517,7 metroj ĉe limŝtono al Francio situas la plej alta punkto de la kantono. Al Jussy apartenas krom la ĉefvilaĝo mem la vilaĝetoj Monniaz kaj Lullier. Ekstere de la ĝeneva aglomeraĵo la komunumo konservis sian kamparan aspekton, kiun karakterizas agrikulturo kaj precipe vitejoj.

La teritorio de la komunumo etendiĝas sur areo de 11,35 km², de kiuj 36,7% estas kovritaj de arbaro, 54,10% servas por agrikulturo kaj 8,1% por setlado.

## Najbaraj komunumoj 
La komunumo Jussy limas en nordo al Gy, en nordoriento al Machilly (Francio), en oriento al Saint-Cergues (Francio), en sudoriento al Juvigny (Francio), en sudo al Presinge, kaj en okcidento al Meinier.

## Trafiko 
Jussy estas konektita al la loka transportreto de Ĝenevo per la buslinio n-ro C.

Tra la komunumo pasas la kantona ĉefvojo de Ĝenevo al Machilly. Rekte apud la limo sur franca teritorio en Juvigny situas stacidomo ĉe la franca fervojlinio de Thonon-les-Bains al Ĝenevo.

## Inĝeniera lernejo de Lullier 
En Lullier troviĝas kun la inĝeniera lernejo de Lullier filio de la Universitata Altlernejo de Okcidenta Svislando (france *Haute école spécialisée de Suisse occidentale*), kiu specialiĝis en agrikulturo, hortikulturo, pejzaĝa arkitekturo kaj naturmastrumado.

## Historio 
La unua dokumenta mencio de Jussy datiĝas el la jaro 1180 kiel *Jussiacum Episcopi*. Ĝis la jaro 1850 al Juss ankaŭ partenis la vilaĝo Gy, kiu hodiaŭ estas memstara komunumo. Ĝis 1816 Jusy kune kun kelkaj najbaraj komunumoj formis eksklavon de la Respubliko Ĝenevo en Savojo. Kune kun Kantono Ĝenevo la komunumo en la jaro 1816 estis integrita al Svislando.

## Vidu ankaŭ 
* Aliaj lokoj kun la nomo Jussy

## Eksteraj ligiloj 
* Oficiala retejo de la komunumo Jussy
* Lullier en la Historia Leksikono de Svislando
Konkludo

**Konkludo** estas la fina konsekvenco, oni tiras tion per rezono de logikaj konsekvencoj el rezultoj, argumentoj, evidentaĵoj, premisoj, hipotezoj, principoj aŭ faktoj. Ĝi ebligas akiron de novaj konoj per logika pensado.

Konkludo estas grava parto de akademia kaj esplora laboraĵo, disertaĵo.

Kategorio:Logiko
Roko Vélez de la Gomera

260ra|eta|dekstra|Vido de la roko Vélez de la Gomera, ekde maroka marbordo
La **Roko Vélez de la Gomera** () estas hispania duoninsuleto ĉe norda Afriko, je 126 km okcidente de Melilo kaj je 117 km sudoriente de Ceŭto, ligita al la kontinento per mallarĝa terkolo el sablo. Ĝi havas proksimume 19.000 m2 kaj pleja alteco je 87 m super la marnivelo. Ĝi estas loĝata nur de malgranda hispana militista garnizono.

Ĉi tiu insulo estas unu el la militistaj enklavoj de Hispanio norde de Afriko, en la marbordo inter Ceŭto kaj Melilo, kies posedon daŭre havis Hispanio post la sendependeco de Maroko, pro la fakto ke la hispana suvereneco sur tiu insulo estis pli antikva ol la ekzisto de la maroka reĝlando kaj ĝi ne estis submetita al la protektorato. Ĝi estis unuafoje okupata de la hispanoj la 23-an de julio 1508.

Kategorio:Mediteraneaj insuloj
Kategorio:Insuloj en Afriko
Kategorio:Insuloj en Hispanio
Kategorio:Hispana Afriko
Kategorio:Iamaj insuloj
Kategorio:Duoninsuloj en Hispanio
Roko Alhucemas

240ra|eta|Vido de la roko Alhucemas ekde maroka marbordo
La **Roko Alhucemas** estas insuleto ĉe la okcidenta Mediteraneo, kiu apartenas al Hispanio kaj ĝi troviĝas ĉe la samnoma golfeto, je 300 m de la marbordo de Maroko kaj je 84&nbsp;km de la plej proksima hispana teritorio, Melilo. Ĝi kaj du aliaj neloĝataj insuletoj (Ter-insulo kaj Mar-insulo) apenaŭ je 50 metroj de la marbordo, kaj je 800 kaj 900 m distance de la roko, estas la insuloj Alhucemas.

Ĝi havas 170 metrojn longe kaj 86 larĝe, kun surfaca areo de 0,15&nbsp;km² kaj pleja alteco je 27 metroj en la norda parto. Ĝi havas konstruaĵojn el diversaj epokoj, restaĵoj de fortikaĵoj kaj aliaj. Ĝi havas preĝejon, lumturon, plurajn domojn, havenon kaj fortikaĵon kun keloj. Ĝi ankaŭ havas akvujon kiu periode estas plenigata per akvo alportita per ŝipo ekde la iberia duoninsulo. Ĝi estas la ŝnurumpunkto de pluraj submaraj kabloj ligitaj al Melilo, Ceŭto kaj la Iberia Duoninsulo. Ĝi estas plentempe gardata de militistaj fortoj de Melilo. Ligita al la ĉefa insulo per ponteto troviĝas la eta insulo nomata La Pulpera, kiu antaŭe funkciis kiel tombejo. La insulo iam gastigis 350 personojn.

Kategorio:Mediteraneaj insuloj
Kategorio:Insuloj en Afriko
Kategorio:Insuloj en Hispanio
Kategorio:Hispana Afriko
Kategorio:Neloĝataj insuloj
Taegeuk

[150ra|eta|*"Taegeukgi"*, la [flago de Sud-Koreio, kun blua-ruĝa *Taegeuk* centre.]]
**Taegeuk** (aŭ *Taeguk*) – en la korea alfabeto (hangul) 태극, en ĉinskriba korea lingvo (hanĝa) 太極 – estas la korea ekvivalento de Tajĝio, la ĉina taoisma koncepto de jino kaj jango, la bazaj fortoj kiuj laŭ la taoismo influas ĉion en la mondo. En Sud-Koreio, la simbolo *Taegeuk* stipe bildiĝas en bluo (eum, aŭ tero) kaj ruĝo (jang, aŭ ĉielo). La du koloroj en la simbolo interplektiĝas kaj simboligu pariĝon kaj harmoniiĝon de la du bazaj fortoj jino kaj jango.

[maldekstra|eta|70ra|simbolo de [tajĝio]]
La simbolo *Taegeuk* plej videble bildiĝas sur la *Taegeukgi*, la flago de Sud-Koreio. Pro la forta asociigo de la simbolo al la nacia flago, la Taegeuk ofte uzatas kiel nacia simbolo kaj la ruĝo kaj bluo kiel naciaj koloroj.

100ra|eta|*Sam-Taegeuk*
100ra|eta|alternativa *Sam-Taegeuk*
Populara variaĵo en Koreio estas la ***Sam-Taegeuk*** (三太極), en kiu aldonatas flava lobo, reprezentante humanecon, al la blua kaj ruĝa partoj. La *Sam-Taegeuk* tre ofte bildiĝas sur tradiciaj koreaj ventumiloj, kaj ankaŭ aperis en la oficiala emblemo de la Somera Olimpiko 1988: La olimpika simbolo - en kiu tri komence paralelaj strioj en bluo, ruĝo kaj flavo densiĝis Sam-Taeguk-forme al centra punkto, sur la kvin olimpiaj ringoj - celis simboligi la renkontiĝon de la diversaj mondaj popoloj dum la ludoj, sed ankaŭ progreson cele al monda paco.

En la sudkorea kineja filmo *주유소 습격 사건* ("Ataku la benzinejon!") de 1999, filma rolulo argumentas ke la usona limonada trinkaĵo Pepsi estus korea produktaĵo ĉar ĝi havas emblemon similan al la *Taegeuk*.

## Uzo kiel simbolo de la paralimpikoj 
La oficiala simbolo por la paralimpikoj uzata fare de la Internacia Paralimpika Komitato konsistis de 1988 ĝis 1994 el kvin Taegeuk’oj kaj inter 1994 kaj 2004 el tri, antaŭ ol ĝi anstataŭiĝis fare de tri nesimetriaj lunarkaj simboloj nomataj “agito” (latine “mi moviĝas”).

Kategorio:Koreaj vortoj kaj esprimoj
Kategorio:Kulturo de Koreio
Kategorio:Naciaj simboloj de Koreio
Kategorio:Taoismo
Ramalaho

**Ramalaho** (arabe رام الله, *Ramallah*, laŭvorte "Altejo de Alaho") estas urbo kaj neoficiala kaj "de facto" ĉefurbo en Palestino aŭ Cisjordanio. Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km².
eta|300ra|Panoramo de Ramalaho
eta|300ra|Panoramo en Ramalaho
300ra|eta|Betona murego ĉe Ramalaho
eta|300ra|Urbocentro de Ramalaho
## Bazaj informoj 
* Areo: &nbsp;km²
* Alto super marnivelo: 900 m
* Loĝantaro: 25&nbsp;500 en 2006
* Horzono:
* Poŝtkodo:
* Telefonkodo: 02
* Aŭtokodo:

## Situo 
Ramalaho situas de Jerusalemo je 10 km-oj.

## Historio 
Kristanaj araboj fondis la komunumon. Ankaŭ poste la loko allogis la kristanojn. En 1850 ortodoksa kaj romkatolika eklezioj, krome lernejo de kvakeroj fondiĝis, sed tiutempe ankaŭ moskeoj konstruiĝis. Antaŭ la komenco de la 20-a jarcento Ramalaho estis aktiva agrikultura urbo. Ĝis fine de la 1-a mondmilito la urbo apartenis al la Osmana Imperio, poste al la britoj, inter 1948-1967 al Jordanio, poste al Israelo. En 1987 ribelo konata Intifada komenciĝis.
 
## Vidindaĵoj 
* moskeo
* tombo de Jaser Arafat

## Servoj 
* Al-Haq

## Ĝemelurbo 
* 

## Referencoj 
Kategorio:Urboj de Cisjordanio
Kategorio:Ĉefurboj de Azio
Sendrata reto

eta|150ra|Sendrata bildsimbolo.

**Sendrata reto** estas komputila reto kiu funkcias sen dratoj. Oni konektas komputilojn per radiaj ondoj. Ekzistas malsamaj teknologioj por malsamaj uzoj. Por personaj retoj oni ofte uzas Bludento, por lokaj retoj oni uzas retoj laŭ IEEE802.11 (ofte laŭ la atestado de la WiFi alianco) kaj por tutlandaj retoj oni uzas 2G, 3G kaj 4G kaj uzos 5G (la lastaj du ankaŭ ebligas lokaj retoj).

## Lokaj retoj 
Normale oni protektas la reton per pasvorto, por ke la najbaroj ne uzu ĝin senpage. La plejmulto de porteblaj komputiloj hodiaŭ jam havas sendratan kapablon, tiel ne necesas aĉeti kroman karton. Kutime la radioj atingas ĝis tricent metroj ekster konstruaĵoj, sed ili malfortiĝas se ili devas trapasi murojn, do estas konsilinde lokigi la retilon en centra loko en la domo por ne sperti malkonektadon ĉe foraj ĉambroj. Estis antaŭa teknologio nomata 802.11b kiu estis iom malrapida, sed la nun fabrikataj retiloj uzas 802.11g kiu pli transdonas pli da datumoj ĉiusekunde.

Ĉiu reto havas kodon, tiel nomata "ESSID", kiu identigas ĝin. Tiu nomo estas nur laŭ la elekto de la instalinto. Antaŭ ol konekti, la komputilo montras la liston de ĉiuj atingeblaj retoj por ke la uzanto elektu. La instalanto ankaŭ devas elekti la kanalon. Kutime la elekto pri kanalo estas iom libera, sed endas eviti ke du retoj samloke atingeblaj uzu la saman kanalon, ĉar ili tiam povas grave malhelpi unu la alian.

Ofte troviĝas sendrataj retoj en publikaj lokoj, kiel trinkejoj, hoteloj, flughavenoj, ktp. Foje ili estas senpagaj, sed pli kutime oni devas iel pagi por uzi ilin. Inter ili iom varias la maniero pagi, ekzemple aĉeti karton kun pasvorto, aŭ entajpi la kreditkartan numeron.

Se oni konektas al sia banko en publika loko, estas pli sekure uzi propran porteblan komputilon kun sendrata reto ol uzi maŝinon en interreta kafejo, kondiĉe ke oni havas kontraŭ-spionprograman protekton en la propra komputilo, pro tio ke la servilo de la banko ĉifrigas la konekton kontraŭ spionado en la reto, sed kontraste la maŝino en la interreta kafejo povas havi infekton de spionprogramo, kiu sendas kontajn detalojn al fiuloj. Onidire, tiu ĉifrigo funkcias eĉ se la sendrata reto mem ne havas pasvorton, ĉar ĝi ne dependas je tio ĉar la banko uzas paĝojn kiuj komencas per "https". Sed se vi uzas sendratan reton sen pasvorto, kaj la paĝo komencas per "http" anstataŭ "https", la aliaj uzantoj de la reto povas eltrovi kion vi legas kaj tajpas.

Indas rimarki ke la uzo de sendrata reto pliigas la ĉerpadon el la baterio. Foje la komputiloj havas ŝaltilon de la radioj por konservi la baterian daŭron kiam la reto ne estas bezonata, ekzemple se oni skribas retmesaĝon, oni povas malkonekti la reton dum skribado kaj konekti nur por sendi ĝin.

## Vidu ankaŭ 
* Portebla interreto

Kategorio:Interreto
Kategorio:Komputiko
Usona nacia teamo de futbalo

La **Usona nacia teamo de futbalo** oficiale naskiĝis en 1885, kiam okazis la unua - neoficiala - internacia matĉo de la usona teamo, kontraŭ Kanado kaj entute la unua internacia futbala matĉo ekster Britio. La unua oficiala internacia matĉo estis kontraŭ Svedio en la jaro 1916. Kvankam futbalo tradicie ne estis popola sporto en Usono, la populareco de publikaj futbalaj matĉoj konstante kreskis ekde la 1970-aj jaroj, kaj de tio ankaŭ profitis la pli kaj pli atentata nacia teamo. Enlande la teamo ricevis la kromnomon *The Yanks* - "la jankioj". Naŭfoje la teamo kvalifikiĝis por la Futbala Mondpokalo - ekde 1930 - la plej bonan rezulton, nome la trian pozicion, ĝi atingis en tiu unua turniro. La teamo ankaŭ partoprenis en la Futbala Mondpokalo 2010 en Sud-Afriko, kie ĝi atingis la okonfinalon kaj tie malvenkis kontraŭ la teamo de Ganao.

## Vidu ankaŭ 
* Usona virina nacia teamo de futbalo

## Eksteraj ligiloj 
*  ()


Futbalo
Kategorio:Naciaj teamoj de futbalo
Sudkorea nacia teamo de futbalo

La **sudkorea nacia teamo de futbalo** oficiale naskiĝis en 1948. La unua internacia matĉo estis kontraŭ Honkongo en tiu jaro. Enlande la teamo ricevis la kromnomon 태극전사 aŭ *Taegeuk Jeonsa* – "Taegeuk-batalantoj". Okfoje la teamo kvalifikiĝis por la Futbala Mondpokalo - unuafoje en 1954. La teamo ankaŭ partoprenis en la Futbala Mondpokalo 2010 en Sud-Afriko, kie ĝi progresis ĝis la okonfinala matĉo kontraŭ Urugvajo.

## Vidu ankaŭ 
* Sudkorea virina nacia teamo de futbalo
* la artikolon pri la nordkorea nacia teamo de futbalo.


Futbalo
Kategorio:Naciaj teamoj de futbalo
Kategorio:Organizaĵoj fonditaj en 1948
Kategorio:Sporto en 1948